Legal Document

Category: 1279

Text:
30. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 71380 της 11/25 Ιουλ. 1963 (ΦΕΚ  Β΄ 322) Περί διδασκαλίας και εξετάσεως των ξένων γλωσσών εν τη Ανωτ. Σχολή Οικονομικών και Εμπορικών Επιστημών. Έχοντες υπ’ όψει 1)τας διατάξεις της παρ. 5 της υπ’ αριθ. 107/29.8.1962 πράξεως του Υπουργικού Συμβουλίου, κυρωθείσης δια του άρθρ. 1 του Ν.Δ. 4263/62 και 2)προτάσεις: α)της Γενικής Συνελεύσεως των Καθηγητών της Ανωτάτης Σχολής Οικονομικών και Εμπορικών Επιστημών (Συνεδρίαι 7.3.63 και 4.4.63) και β)της Συγκλήτου αυτής (Συνεδρία 4.4.63), αποφασίζομεν: Άρθρ.1.-1.Αι παρά τη Ανωτάτη Σχολή Οικονομικών και Εμπορικών Επιστημών διδασκόμεναι ξέναι γλώσσαι είναι αι Αγγλική, Γαλλική, Γερμανική και Ιταλική. 2.Οι σπουδασταί της Α.Σ.Ο. και Ε.Ε. κατά την εις το Α΄ έτος σπουδών εγγραφήν των οφείλουν να δηλώσουν την ξένην γλώσσαν ην υποχρεωτικώς θα παρακολουθήσουν και θα εξετασθούν κατά τας τμηματικάς και πτυχιακάς εξετάσεις των. 3.Αλλαγή της κατά τα ανωτέρω δηλωθείσης προς παρακολούθησιν κλπ. ξένης γλώσσης δεν επιτρέπεται, ει μη εις τους απορριπτομένους κατά τα τμηματικάς εξετάσεις του Α΄ έτους και ανανεούντες εγγραφήν εις το αυτό Α΄ έτος σπουδών. 4.Οι το πρώτον εγγραφόμενοι, δύνανται να απαλλαγούν, ολικώς ή μερικώς εκ των, εις την γλώσσαν ην επελέξαντο, τμηματικών εξετάσεων κατόπιν αιτήσεως υποβαλλομένης κατά μήνα Δεκέμβριον. 5.Ούτοι εξετάζονται γραπτώς και προφορικώς, υπό επιτροπής αποτελουμένης εξ ενός διδασκάλου και ενός τακτικού καθηγητού οριζομένων υπό της Γενικής Συνελεύσεως κατά την έναρξιν του ακαδημ. έτους εις την ύλην του έτους ή των ετών εκ των τμηματικών εξετάσεων των οποίων αιτούσι την απαλλαγήν. Εφ’ όσον επιτύχωσι εις τας εξετάσεις εις ας υπεβλήθησαν, απαλλάσσονται της τε παρακολουθήσεως και των οικείων Τμηματικών εξετάσεων. Άρθρ.2.-1.Αι ώραι διδασκαλίας ξένων γλωσσών ορίζονται εις 3 εβδομαδιαίως. 2.Δια την διδασκαλίαν των ξένων γλωσσών οι σπουδασταί εκάστου έτους κατανέμονται υπό του Πρυτάνεως εις Τμήματα αναλόγως του αριθμού των και του αριθμού των διδασκόντων εκάστην ξένην γλώσσαν, διδασκάλων και βοηθών διδασκάλων. 3.Η εις έκαστον έτος σπουδών διδακτέα ύλη, ως και τα διδακτικά συγγράμματα εγκρίνονται υπό της Γενικής Συνελεύσεως των καθηγητών. Άρθρ.3.-1.Αι τμηματικαί και πτυχιακαί εξετάσεις εις τας ξένας γλώσσας διεξάγονται γραπτώς και προφορικώς, υπό επιτροπής αποτελουμένης εξ ενός τακτικού καθηγητού, οριζομένου κατά την έναρξιν εκάστου Ακαδημ. έτους υπό της Γενκής Συνελεύσεως, και του υπευθύνου του έτους διδασκάλου, προκειμένου δε περί των πτυχιακών εξετάσεων του υπευθύνου του Δ΄ ΄τους διδασκάλου. 2.Τα γραπτά διορθώνονται και βαθμολογούνται υπό του υπευθύνου του έτους διδασκάλου και του καθηγητού. Οι απορριπτόμενοι κατά τας γραπτάς εξετάσεις δεν δικαιούνται να προσέλθουν εις προφορικήν εξέτασιν. 3.Οι κατά την γραπτήν εξέτασιν επιτυγχάνοντες εξετάζονται και προφορικώς ενώπιον της ως άνω Επιτροπής. 4.Η τελική βαθμολογία των γραπτών και προφορικών εξετάσεων συνίσταται εις τον μέσον όρον των βαθμών των διδομένων υπό των δύο μελών της Επιτροπής. Κατά τας γραπτάς εξετάσεις δίδονται τρία ζητήματα βαθμολογικής αξίας 5, 3 και 2 μονάδων αντιστοίχως. Ειδικώτερον ταύτα έχουν ως εξής: Α΄έτος: 1ον ζήτημα: μετάφρασις 10 απλών προτάσεων εκ της Ελληνικής εις την ξένην γλώσσαν ως και μετάφρασις 10 σειρών το πολύ, απλού κειμένου εκ της ξένης γλώσσης εις την Ελληνικήν. 2ον ζήτημα: Γραμματικαί παρατηρήσεις, βάσει της διδαχθείσης ύλης. 3ον ζήτημα: Απάντησις εις απλάς ερωτήσεις εις την ξένην γλώσσαν ή σχηματισμός προτάσεων με 4 διδομένας λέξεις. Β΄έτος: 1ον ζήτημα: Μετάφρασις 10 προτάσεων εις την ξένην γλώσσαν ως και 10 σειρών αναλόγου κειμένου εκ της ξένης γλώσσης. 2ον ζήτημα: Γραμματικαί παρατηρήσεις, βάσει της διδαχθείσης ύλης. 3ον ζήτημα: Σχηματισμός προτάσεων αποτελουμένων εκ 12 τουλάχιστον λέξεων με 4 διδομένα λέξεις ή εκφράσεις. Γ΄έτος: 1ον ζήτημα: Μετάφρασις κειμένου μάλλον οικονομικού περιεχομένου εις την ξένην γλώσσαν και αντιστρόφως. 2ον ζήτημα: Σύνταξις εκθέσεως ιδεών ή επιστολής αποτελουμένης εξ 120 τουλάχιστον λέξεων εις την ξένην γλώσσαν. 3ον ζήτημα: Γραμματικαί παρατηρήσεις βάσει της διδαχθείσης ύλης. Δ΄έτος. 1ον ζήτημα: Μετάφρασις οικονομικού ή εμπορικού κειμένου εις την ξένην γλώσαν και αντιστρόφως. 2ον ζήτημα: Σύνταξις εκθέσεως ιδεών ή επιστολής ή αναφοράς αποτελουμένης εξ 150 τουλάχιστον λέξεων επί θέματος Οικονομικού ή Εμπορικού περιεχομένου. (Αντί της σελ. 673) Σελ. 673(α) Τεύχος 408-Σελ. 123 Οικονομικό Πανεπιστήμιο Αθηνών 31.Θ.α.30 3ον ζήτημα: Γραμματικαί παρατηρήσεις. 5.Η προφορική εξέτασις συνίσταται ιδία εις ανάγνωσιν αναλόγου κειμένου προς εξακρίβωσιν της ικανότητος του σπουδαστού εις το ορθώς αναγιγνώσκειν, τονίζειν και προφέρειν την ξένην γλώσσαν και εις την διεξαγωγήν αναλόγου συνομιλίας εις την ξένην γλώσσαν. Άρθρ.4.-1.Οι απορριπτόμενοι κατά τας τμηματικάς εξετάσεις εις γλωσσικόν μάθημα, μεταφέρωσι τούτο εις το επόμενον έτος σπουδών μη δυνάμενοι εν ουδεμιά περιπτώσει να προσέλθωσι εις τας τμηματικάς εξετάσεις του επομένου έτους εις το γλωσσικόν μάθημα ή να ποιήσωσιν έναρξιν των επί πτυχίω εξετάσεών των εις οιονδήποτε μάθημα εάν προηγουμένως δεν έχωσι υποστή επιτυχή εξέτασιν εις τας μεταφερθείσας ύλας κεχωρισμένως δι’ έκαστον έτος σπουδών. 2.Εις περίπτωσιν καθ’ ην σπουδαστής τις δεν δυνηθή να προσέλθη εις εξέτασιν εις την ύλην του γλωσσικού μαθήματος του έτους εις ο φοιτά λόγω αποτυχίας του εις την μεταφερθείσαν ή μεταφερθείσας ύλας, ούτος μεταφέρει ταύτας ομού εις το επόμενον έτος. 3.Σπουδασταί, αποτυχόντες κατά τας Τμηματικάς εξετάσεις του Οκτωβρίου εις τρία μαθήματα εξ ων το γλωσσικόν, δικαιούνται να συμμετάσχωσιν εις τας εξετάσεις της τρίτης εξεταστικής περιόδου. Άρθρ.5.-Καταργείται το από 1/31.8.1956 Β.Δ/μα «περί διδασκαλίας και εξετάσεως ξένων γλωσσών εν τη Α.Σ.Ο. και Ε.Ε. δια μεν τας πτυχιακάς εξετάσες από του Οκτωβρίου 1964, δια δε τας Τμηματικάς εξετάσεις από του Ιουνίου του ιδίου έτους.